મોડાસા શહેરમાં લારી ગલ્લાઓ તેમજ હોલસેલમાં મોટાપાયે બિન અધિકૃત પ્લાસ્ટીકનો ઉપયોગ તેમજ વેપાર ફુલ્યો ફાલ્યો છે. ત્યારે આવા પ્લાસ્ટીકના વપરાશ સામે રોક લગાવવા નગરપાલિકાના સેનીટેશન વિભાગે મોડાસાના જુના બસ સ્ટેન્ડ વિસ્તાર, માર્કેટયાર્ડ વિસ્તારમાં હોલસેલના પ્લાસ્ટીકનો વેપાર કરતા વેપારીઓને ત્યાં દરોડા પાડ્યા હતા. પાંચ સ્થળેથી તપાસ હાથ ધરતાં ૫૦ માઈક્રોન પાઉચના ચ્હાના કપ તેમજ પ્લાસ્ટીકની થેલીઓનો ૫૨ કિલોનો જથ્થો ઝડપી પાડ્યો હતો. તેમજ ૩૪૦૦ રૂપિયા જેટલો દંડ આ વેપારીઓ પાસેથી વસૂલવામાં આવ્યો હતો.